अजमेर। थानों से मंथली वसूली के मामले में आरोपी निलंबित एएसपी लोकेश सोनवाल ने एंटी करप्शन ब्यूरो के सामने मुंह खोला तो सारा ठीकरा निलंबित एसपी राजेश मीणा के सिर फोड़ दिया। सोनवाल ने मंथली प्रकरण में खुद की भूमिका पर यही कहा कि उसने तो सिर्फ अपने उच्च अधिकारी के निर्देशों का पालन किया था।
मीणा ने दलाल रामदेव ठठेरा को निलंबित एसपी मीणा का खास बताते हुए कहा कि, अगर ठठेरा उसका पूर्व परिचित होता तो अजमेर से पहले अन्य स्थानों पर कार्यरत रहते हुए भी मुलाकात और बातचीत करता। इस बारे में एसीबी जांच करवा सकती है, इससे वास्तविकता सामने आ जाएगी।
एसीबी के अधिकारियों ने सोनवाल को रामदेव ठठेरा से उसकी बातचीत के ऑडियो सुनाए। सोनवाल ने आवाज का नमूना देने की सहमति सोमवार को भी नहीं दी। एसीबी मंगलवार को सोनवाल को अदालत में पेश कर रिमांड अवधि बढ़ाने की प्रार्थना कर सकती है। इससे पहले भ्रष्टाचार निवारण मामलों की विशेष अदालत ने सोनवाल को चार जून तक एसीबी को रिमांड पर सौंपा था। एसीबी के एडिशनल एसपी अर्जुन सिंह राजपुरोहित, करणी सिंह राठौड़ सहित ब्यूरो की टीम ने सोनवाल से अलग-अलग बिंदुओं पर पूछताछ की।
दलाल ठठेरा से संबंधों के बारे में सोनवाल का कहना है कि ठठेरा निलंबित एसपी का घनिष्ठ था। मीणा ने ही ठठेरा से उसका परिचित कराया था। अगर ठठेरा से उसका परिचय पहले से होता तो जयपुर और अन्य जगह पोस्टिंग के दौरान भी ठठेरा से उसका संपर्क होता, लेकिन ऐसा नहीं है, इस तथ्य की जांच कराई जा सकती है।
आगे की स्लाइड्स में जानें पूरा मामला
hin_Deva hin_Deva hin_Deva hin_Deva hin_Deva